PRITARTA

 Vilniaus Vytės Nemunėlio pradinės mokyklos

 direktoriaus 2015 m. lapkričio 26 d.

 įsakymu Nr. V1-20

**MOKAMOS PAILGINTOS DIENOS GRUPĖS NUOSTATAI**

**I. BENDROSIOS NUOSTATOS**

1. Šie pailgintos dienos grupės nuostatai (toliau – Nuostatai) reglamentuoja Vilniaus Vytės Nemunėlio pradinės mokykloje mokamos pailgintos dienos grupės veiklą.

2. Apraše vartojamos sąvokos:

Laisvasis mokytojas (toliau grupės pedagogas) – fizinis asmuo, užsiimantis individualia švietimo teikėjo veikla.

Mokykla – Vilniaus miesto savivaldybės bendrojo lavinimo ar neformalaus ugdymo įstaiga (juridinis asmuo, kurio pagrindinė veikla yra formalusis arba (ir) neformalusis švietimas).

3. Pailgintos dienos (popamokinės veiklos) grupė – tai paslauga teikiama tėvų prašymu popamokinei mokinių priežiūrai mokyklos teritorijoje.

4. Verslo liudijimas – pažyma, suteikianti teisę verstis joje nurodytu laikotarpiu gamyba ar prekyba. Pažymą išduoda Valstybinė mokesčių inspekcija.

5. Pailgintos dienos grupės pedagogas savo veikloje vadovaujasi Lietuvos Respublikos švietimo įstatymu, Vyriausybės, švietimo ir mokslo ministro ir mokyklos steigėjo norminiais teisės aktais, reglamentuojančiais švietimo veiklą pagal verslo liudijimą, šiais nuostatais, mokyklos nuostatais, mokyklos vidaus darbo tvarka, bei pareiginiais nuostatais.

6. Grupės paslauga yra mokama ir teikiama laisvojo mokytojo, dirbančio pagal išduotą papildomo mokymo veiklos verslo liudijimą (toliau – grupės pedagogas), sudarant su juo patalpų nuomos sutartį (pridedama), vadovaujantis pareigybės aprašymu (pridedama).

7. Grupės veiklos tikslas – plėtoti vaikų socializacijos galimybes, užtikrinti saugų, kryptingą vaikų ugdymą ir užimtumą po pamokų.

8. Grupės veiklos uždaviniai:

 8.1. gerinti vaikų ugdymo(-si) kokybę, plėtoti užimtumo kryptis ir formas;

 8.2. skatinti vaikų užimtumą, jo įvairovę.

**II. GRUPĖS SUDARYMAS IR VEIKLOS PRINCIPAI**

9. Grupė steigiama pagal tėvų (globėjų, rūpintojų) prašymus, suderinus su mokyklos direktoriumi.

10. Mokinių amžius, mokinių skaičius ir veiklos laikas apibrėžiamas dvišalėje sutartyje tarp mokinių tėvų (globėjų, rūpintojų) ir grupės pedagogo (pridedama).

11. Į grupę mokiniai priimami tėvams pateikus rašytinį prašymą (Pvz. pridedama).

12. Grupės veikla grindžiama mokyklos direktoriaus įsakymu patvirtintais Pailgintos dienos (po pamokinės veiklos) grupės paslaugos teikimo nuostatais, mokyklos direktoriaus ir grupės pedagogo patalpų nuomos sutartimi.

13. Grupės veikla vykdoma bendru susitarimu tarp pedagogo, teikiančio šią paslaugą, ir mokinio tėvų/globėjų, prašančių šios paslaugos:

 13.1. tėvams/globėjams pateikus rašytinį prašymą;

 13.2. sudarius mokamos pailgintos dienos grupės paslaugos teikimo sutartį tarp mokinio tėvų/globėjų ir dirbančio pedagogo.

14. Grupę lankančių mokinių tėvų (globėjų, rūpintojų) įmokų už ugdymą pailgintos dienos grupėje apskaita tvarkoma teisės aktų nustatyta tvarka, ją vykdo grupės pedagogas.

15. Grupės veiklos priežiūrą vykdo direktoriaus pavaduotojas ugdymui.

16. Grupės veikla grindžiama mokyklos vadovo ir grupės pedagogo patalpų nuomos sutartimi bei šiais nuostatais.

17. Sutartis tarp mokinio tėvų/globėjų ir grupės pedagogo grindžiama abipuse pagarba, teisingumo, sąžiningumo principais.

**III. GRUPĖS DARBO ORGANIZAVIMAS**

18. Grupės veikla vykdoma kiekvienais mokslo metais.

19. Grupės darbo laikas – nuo 1300 val. iki 1800 val.

20. Darbą grupėje reglamentuoja veiklos planas, suderintas su direktoriaus pavaduotoja ugdymui.

21. Veikla grupėje organizuojama pagal darbotvarkę, suderintą su direktoriaus pavaduotoju ugdymui.

22. Tėvai/globėjai raštu parenka savo vaikams, grupės lankymo trukmę. Grupės lankymo laikas skaičiuojamas valandomis ir neskaidomas į minutes:

nuo 1200 val. iki 1300 val.

nuo 1300 val. iki 1400 val.

nuo 1400 val. iki 1500 val.

nuo 1500 val. iki 1600 val.

nuo 1600 val. iki 1700 val.

 nuo 1700 val. iki 1800 val.

23. Už teikiamas paslaugas tėvai atsiskaito paskutinę mėnesio darbo dieną.

24. Mokestis: - 0,60 euro centų už valandą.

25. Mokinius tėvai/globėjai privalo pasiimti iš grupės ne vėliau kaip 1800 val.

**IV. GRUPĖS FUNKCIJOS**

Grupėje dirbantys pedagogai:

26. Organizuoja saugią mokinių priežiūrą, kryptingą pažintinę, meninę, sportinę veiklą grupės patalpose ir lauke.

27. Įsipareigoja saugoti mokinius nuo fizinę, psichinę sveikatą žalojančių poveikių.

28. Teikia pagalbą mokiniams atliekant namų darbų užduotis, bet ne ilgiau kaip 1 val./d.

29. Užtikrina savalaikį mokinių nuvykimą į papildomo ugdymo užsiėmimus mokykloje.

30. Informuoja tėvus/globėjus apie mokinių savijautą, sveikatą, elgesį, veiklą pailgintos dienos grupėje.

**V. BAIGIAMOSIOS NUOSTATOS**

31. Nuostatai įsigalioja pritarus Mokyklos tarybai.

32. Esant reikalui nuostatai gali būti keičiami ar papildomi šalių (grupės pedagogo, mokyklos Mokytojų tarybos ir Mokyklos tarybos) susitarimu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

SUSIPAŽINAU:

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (parašas, vardas, pavardė)

2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (parašas, vardas, pavardė)

3. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (parašas, vardas, pavardė)

4. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (parašas, vardas, pavardė)